ཨན་ད་རྙིལ་གྱི་མདོག་ལྟར་སྔོ་བའི་མཚོ་མོའི་སྟེང་དུ་ཉ་འཛིན་གཡོར་གྲུ་ཚར་དུ་དངར་བ་ཆལ་ཆིལ་རླབས་ཀྱི་ཕྲེང་བས་མདུན་དུ་སྐུལ་ཞིང་།མཚོ་དཀྱིལ་གླིང་ཕྲན་སྒང་དུ་ཆུ་བྱའི་ཚོགས་རྣམས་འདུས་ཏེ་བག་ཕེབས་རྩེད་འཇོར་རོལ་བཞིན་པ་དང་མཚོ་འགྲམ་གྱི་ཐང་དུ་རྩྭ་འཇམ་གསར་བས་ཁེབས་ཤིང་ཕྱུགས་རིགས་དཀར་ནག་ཁྱུ་དང་ཁྱུས་དྲི་ཞིམ་བཅུད་དང་ལྡན་པའི་རྩྭ་ཆུ་ལོངས་སུ་སྤྱོད་བཞིན་འདུགགཟིགས་དང་།རྒྱང་དུ་ཡོད་འོང་ལྷུན་སྡུག་རང་དཀར་མདངས་སུ་བཀྲ་བའི་ས་འཛིན་མངོན་པར་མཐོ་བས།མདུན་དུ་ནམ་མཁའི་ཆུ་མོ་སྔོ་བསངས་མ་ས་གཞིའི་ཕུན་ཚོགས་མྱོང་སླད་དུ་ཆུ་བོའི་གཟུགས་ཀྱིས་ཐང་ལ་བབས་པ་ཇི་བཞིན་ངོ་མཚར་ཆེ།དེ་ལྟ་བུའི་ཉམས་དགའི་བཀོད་པས་རབ་ཏུ་མཛེས་པའི་ལྗོངས་དེ་མཐོང་དུས།ངའི་བློ་ངོར་དེ་སྔོན་མཁས་དབང་ཚོས་གཡུ་མཚོ་དེའི་ལྗོངས་ལ་བསྟོད་པའི་སྙན་ངག་ཅིག་ལྷང་ངེར་དྲན་བྱུང་བ་སྟེ།